CELEX: 62009TN0488
Language: sk
Date: 2009-12-04 00:00:00
Title: Vec T-488/09: Žaloba podaná 4. decembra 2009 — Jager & Polacek/ÚHVT — RT Mediasolutions (REDTUBE)

13.2.2010   
            
            
               SK
            
            
               Úradný vestník Európskej únie
            
            
               C 37/42
            
         Žaloba podaná 4. decembra 2009 — Jager & Polacek/ÚHVT — RT Mediasolutions (REDTUBE)
   (Vec T-488/09)
   2010/C 37/59
   Jazyk žaloby: nemčina
   
      Účastníci konania
   
   
      Žalobkyňa: Jager & Polacek GmbH (Viedeň, Rakúsko) (v zastúpení: A. Renck, V. von Bomhard, T. Dolde, Rechtsanwälte)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: RT Mediasolutions s.r.o. (Brno, Česká republika)
   
      Návrhy žalobkyne
   
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) č. R 442/2009-4 z 29. septembra 2009,
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: RT Mediasolutions s.r.o.
   
      Prihlasovaná ochranná známka Spoločenstva: slovná ochranná známka „REDTUBE“ pre výrobky a služby zaradené do tried 9, 38 a 41 (prihláška č. 6 096 309).
   
      Majiteľ ochrannej známky alebo označenia, ktoré je základom námietky: žalobkyňa.
   
      Ochranná známka alebo označenie, ktoré je základom námietky: nezapísaná ochranná známka „Redtube“.
   
      Rozhodnutie námietkového oddelenia: námietka sa považuje za nepodanú.
   
      Rozhodnutie odvolacieho senátu: zamietnutie odvolania.
   
      Dôvody žaloby:
   
   
               —
            
            
               porušenie článku 8 ods. 2 nariadenia (ES) č. 216/96 (1) v spojení s článkom 63 ods. 2 nariadenia (ES) č. 207/2009 (2), pretože žalobkyni nebola daná možnosť podať repliku,
            
         
               —
            
            
               porušenie článku 80 ods. 1 a 2 nariadenia č. 207/2009, pretože rozhodnutie o prípustnosti námietky nebolo riadne zrušené,
            
         
               —
            
            
               porušenie článku 83 nariadenia č. 207/2009, najmä zásady ochrany legitímnej dôvery, v spojení s článkom 41 ods. 3 toho istého nariadenia, pravidla 17 ods. 1 nariadenia (ES) č. 2868/95 (3) a článku 8 ods. 3 písm. a) a b) nariadenia (ES) č. 2869/95 (4), pretože žalobkyňa mala mať možnosť spoliehať sa oprávnene na to, že omeškaná úhrada poplatku za podanie námietky bola napravená dodatočnou platbou uskutočnenou v lehote.
            
         
      (1)  Nariadenie Komisie (ES) č. 216/9 z 5. februára 1996, ktorým sa ustanovuje rokovací poriadok odvolacích senátov Úradu pre harmonizáciu vnútorného trhu (ochranné známky a vzory) (Ú. v. ES L 28, s. 11; Mim. vyd. 17/001, s. 221).
   
      (2)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).
   
      (3)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke Spoločenstva (Ú. v. ES L 303, s. 1; Mim. vyd. 17/001, s. 189).
   
      (4)  Nariadenie Komisie (ES) č. 2869/95 z 13. decembra 1995 o poplatkoch splatných Úradu pre harmonizáciu vnútorného trhu (ochranné známky a vzory) (Ú. v. ES L 303, s. 33; Mim. vyd. 09/001, s. 291).